گریگ چیپل کی بین الاقوامی کرکٹ سنچریوں کی فہرست

گریگ چیپل ایک سابق بین الاقوامی کرکٹ کھلاڑی ہیں جنہوں نے 1970ء اور 1984ء کے درمیان میں 161 میچوں میں آسٹریلیا کی نمائندگی کی۔ انہیں کرکٹ کے معروف صحافی گیڈون ہیگ نے "اپنی نسل کے شاندار آسٹریلوی بلے باز" کے طور پر بیان کیا جب کہ ساتھی صحافی کرسٹوفر مارٹن جینکنز نے کہا کہ وہ اس قابل ہیں کہ خ بدترین بیٹنگ کنڈیشنز میں بھی بہترین گیند بازوں کو تگنی کا ناچ نچا سکتے ہیں وہ ایک دائیں ہاتھ کے ٹاپ آرڈر بلے باز تھے جنہوں نے بین الاقوامی کرکٹ میں 27 سنچریاں (ایک اننگز میں 100 یا اس سے زیادہ رنز) بنائیں – 24 ٹیسٹ کرکٹ میں اور 3 ایک روزہ بین الاقوامی میچز میں بننے والی یہ بین الاقوامی سنچریاں تھیں جس کی بنا پر وہ مجموعی طور پر سب سے زیادہ سنچریاں بنانے والوں میں مشترکہ طور پر 41 ویں نمبر پر ہیں۔

پہلا ٹیسٹ میچ
چیپل نے دسمبر 1970ء میں اپنا پہلا ٹیسٹ میچ کھیلا، اور ٹیسٹ ڈیبیو پر سنچری بنانے والے دسویں آسٹریلوی بن گئے، انہوں نے 1970–71 کی ایشز سیریز کے دوسرے ٹیسٹ میں انگلینڈ کے خلاف 108 رنز بنائے۔ 1974ء میں، انہوں نے نیوزی لینڈ کے خلاف میچ کی دونوں اننگز میں سنچریاں اسکور کیں۔ان کے بھائی ایان نے بھی میچ میں یہ کارنامہ انجام دیا۔ نیوزی لینڈ کے خلاف پہلی اننگز میں چیپل نے ٹیسٹ کرکٹ میں اپنا سب سے بڑا اسکور 247 ناٹ آؤٹ ریکارڈ کیا۔انہوں نے آسٹریلیا کے کپتان کے طور پر اپنے پہلے میچ کے دوران میں اگلے سال کے آخر میں ویسٹ انڈیز کے خلاف دوبارہ ٹیسٹ میں دو سنچریاں بنائیں۔ انہوں نے ٹیسٹ میچوں میں مزید تین دگنی سنچریاں بنائیں، دو پاکستان کے خلاف، اور ایک بھارت کے خلاف، سبھی 1980ء یا 1981ء میں۔ پاکستان کے خلاف 1983–84ء کی سیریز کے پانچویں ٹیسٹ کے دوران، چیپل نے اعلان کیا کہ وہ میچ کے اختتام پر ریٹائر ہو جائیں گے۔ چوتھے دن کے دوران انہوں نے بین الاقوامی کرکٹ میں اپنی آخری سنچری بنائی۔ ایسا کرنے سے، چیپل اپنے پہلے اور آخری ٹیسٹ میچ میں سنچریاں بنانے والے صرف چار کھلاڑیوں میں سے ایک بن گئے۔

ایک روزہ کرکٹ کا آغاز
آیک روزہ کرکٹ میں، چیپل نے جنوری 1971ء میں ڈیبیو کیا، لیکن 1977ء تک اس طرز میں پہلی سنچری نہ بنا سکے جب ان کے 125 ناٹ آؤٹ نے آسٹریلیا کو انگلینڈ کے خلاف فتح کا تعاقب کرنے میں مدد دی۔ ایک روزہ میں ان کا سب سے زیادہ سکور 1980ء میں آیا، جب انہوں نے نیوزی لینڈ کے خلاف ناٹ آؤٹ 138 رنز بنائے، اور 1982ء میں اسی کے خلاف اپنی تیسری اور آخری ایک روزہ سنچری بنائی۔ اگرچہ اس نے صرف تین ایک روزہ سنچریاں اسکور کیں، لیکن وہ اس میں 2000ء سے زیادہ رنز بنانے والے پہلے کھلاڑی تھے، اور اپنی ریٹائرمنٹ کے وقت، وہ ایک روزہ میچوں میں سب سے زیادہ رنز بنانے والے کھلاڑی تھے۔

کلید

ٹیسٹ سنچریاں

ایک روزہ بین الاقوامی سنچریاں

حوالہ جات

بین الاقوامی کرکٹ سنچریوں کی فہرستیں بلحاظ کھلاڑی
آسٹریلوی کرکٹ کی فہرستیں